قازاقیستان اولوسال اقتصاد باخانی تیمور سلیمانوو، بو ایلین ۶ آیین‌دا اؤلکه اقتصادینین یوزده ۴ آرتدیغینی قید ائتدی.
سلیمانوو، باخانلار قورولو توپلانتیسیندا ائتدیگی چیخیشیندا، ۲۰۱۸.جی ایلین ژانویه-ژوئیه دؤورونده ناخالص یورد ایچی گلیر بؤیومه‌سینین یوزده ۴و اولوشدوردوغونو بیلدیره‌رک، "تورم باسقیسینین ضعیفله‌مه‌سی، یوکسک یاتیریم فعال‌لیغی و آنا سئکتورلارداکی مثبت دینامیک اقتصادی گلیشمه‌لر بؤیومه‌ده تأثیرلی اولدو" دئدی.
یئنی ایلده تورم نیسبتینین یوزده ۲،۷لرده اولدوغونا دقت چکن سلیمانوو، ایللیک تورم نیسبتینین یوزده ۵،۹ اولدوغونو دیله گتیردی.
سلیمانوو، ۱ آگوست تاریخی اعتباریله قازاقسیتانین اولوسلارآراسی رزرولرینین ۸۷،۷ میلیارد دلارا چاتدیغینی خاطیرلاتدی.
قازاقیستان استاتیستیک کمیته‌سین‌دن وئریلن آچیقلامادا ایسه ژانویه-ژوئیه آیلارین‌دا صنایع اورتیمینین اؤتن ایلین عینی دؤورونه نیسبتا یوزده ۵،۱ آرتاراق ۱۵ میلیارد ۵۰۴ میلیون تنگه سویه‌لرینه چاتدیغی بیلدیریلدی.
آچیقلامادا، بو ایلین ۶ آییندا نفت اورتیمینین ده گئچن ایلین عینی دؤورونه گؤره یوزده ۷،۵ آرتیشلا ۴۵ میلیون تن اولدوغو بیلدیریلدی.
